ohľadom užívania kyseliny listovej pri plánovaní tehotenstva
Dobrý deň prosím o radu ohľadom užívania kyseliny listovej pri plánovaní tehotenstva a pri histaminovej intolerancii, či je vhodné ju užívať, keďže pri HIT nie je odporúčaná. Ďakujem
Dobrý deň,
ďakujeme za Vašu otázku.
Histamínová intolerancia (HIT) je charakterizovaná nedostatočným odbúravaním histamínu v tele, čo spôsobuje jeho zvýšenú koncentráciu v organizme. Histamín je v tele rozkladaný pomocou enzýmu diaminooxidázy (DAO). Pri jeho deficite, resp. zníženej aktivite, dochádza k zníženému rozkladu histamínu, a tým k jeho hromadeniu. To má za následok vznik rôznych komplikácií.
Podľa dostupných informácii kyselina listová môže spôsobiť viditeľné symptómy u ľudí s HIT pri bežnom príjme. Je však dôležité vedieť, že pri mnohých liekoch a výživových doplnkoch nie je známy ich vzťah k histamínu, a preto si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové lieky pri HIT u vás nemusia vyvolávať žiadne komplikácie.
Na trhu sú okrem bežných produktov s kyselinou listovou dostupné aj komplexné výživové doplnky, napr.
Pregnafolin
, ktorý obsahuje vitamín C, niacín (vitamín B3), vitamín E (α-TE*), kyselina pantoténová (vitamín B5), zinok, tiamín (vitamín B1), riboflavín (vitamín B2), vitamín B6, folát, jód, biotín, selén, vitamín B12 a vitamín D3. Zloženie napomáha k správnemu vývoju plodu, jeho orgánov a samotných fyziologických funkcii.
Prajem pekný zvyšok dňa.
S pozdravom
Mgr. Emma Halás Haluščíková